
REPUBLIKA HRVATSKA

VIROVITIČKO-PODRAVSKA ŽUPANIJA

Služba za poslove župana i opće poslove


Klasa: 013-02/20-05/13
Ur.broj: 2189/1-05/18-20-3
Virovitica, 12. lipnja 2020. godine


Na temelju članka 23. stavka 1. Zakona o registru birača (''Narodne novine“, broj144/12) Virovitičko-podravska županija, Služba za poslove župana i opće poslove, daje slijedeću

OBJAVU BIRAČIMA

Vlada Republike Hrvatske na sjednici održanoj 4. lipnja 2020. godine donijela je Odluku o raspisivanju prijevremenih izbora za članove Gradskog vijeća Grada Orahovice.


Odluka je objavljena u „Narodnim novinama'' broj 66/20 od 5. lipnja 2020. godine, a stupila je na snagu 11. lipnja 2020. godine.


Za dan provedbe izbora određena je nedjelja, 12. srpnja 2020. godine od 07,00 do 19,00 sati.

Obavještavaju se birači da mogu izvršiti pregled, dopunu i ispravak podataka upisanih u registar birača u zgradi Virovitičko-podravske županije, Službi za poslove župana i opće poslove, Virovitica, Trg Ljudevita Patačića 1, svakim radnim danom, u vremenu od 7,30 do 14,30 sati, zaključno do srijede, 1. srpnja 2020. godine. 
Posebno napominjemo da provjeru u registru birača učine oni birači koji su mijenjali podatke bitne za evidenciju registra birača (promjena prezimena, prebivališta, stjecanje punoljetnosti i drugo).

Popis birača sastavlja se za svake izbore, a sadrži birače koji imaju PREBIVALIŠTE u Republici Hrvatskoj i VAŽEĆE OSOBNE ISKAZNICE.

Birači koji prilikom dolaska na biračko mjesto, utvrde da nisu upisani u izvatke iz popisa birača, mogu na dan izbora dobiti potvrdu za glasovanje (npr. osobe koje nemaju važeće osobne iskaznice).

Potvrde za glasovanje izdaje nadležni ured u Republici Hrvatskoj prema mjestu prebivališta birača.

VIROVITIČKO-PODRAVSKA ŽUPANIJA

SLUŽBA ZA POSLOVE ŽUPANA I OPĆE POSLOVE

